नीतू सिंह
नीतू सिंह हिन्दी फिल्मों की एक प्रसिद्ध अभिनेत्री हैं। वह ऋषि कपूर की पत्नी हैं। उन्होंने 8 साल की उम्र में बेबी सोनिया नाम से अभिनय शुरू किया। बाल कलाकार के रूप में उनकी पहली भूमिका 1966 में सूरज के साथ आई थी। उन्होंने 1966 में प्रदर्शित फिल्म दस लाख में "रूपा" और फिल्म दो कलियाँ में दोहरी भूमिका निभाई। बाल अभिनेत्री के रूप में उनकी अन्य उल्लेखनीय फिल्में वारिस और पवित्र पापी थीं। उन्होंने 1973 में फिल्म रिक्शावाला के साथ एक प्रमुख अभिनेत्री के रूप में अपनी शुरुआत की और 1973 से 1983 तक मुख्य नायिका के रूप में 50 फिल्मों में दिखाई दीं। 1980 में अपने सह-कलाकार ऋषि कपूर से शादी के बाद, उन्होंने 1983 में फिल्म उद्योग छोड़ दिया। उन्होंने 26 साल बाद फिल्मों में अपनी वापसी की और अपने पति के विपरीत; लव आज कल (2009), दो दूनी चार (2010), और बेशरम (2013), जैसी फिल्मों में दिखाई दी।